לזלי נילסן

לֶזלי ויליאם נילסן (באנגלית: Leslie Nielsen; 11 בפברואר 1926 – 28 בנובמבר 2010) היה שחקן וקומיקאי קנדי-אמריקאי. נודע בעיקר בזכות תפקידיו בסרטים פרודיים, כגון תפקידיו הראשיים בסדרת הסרטים "האקדח מת מצחוק" ו"טיסה נעימה", בהם גילם דמות רצינית לכאורה, שאינה מגיבה באופן צפוי למגוון מצבים אבסורדיים.

 נעוריו 
נילסן נולד ברגינה, בירת הפרובינציה הקנדית ססקצ'ואן, להורים ממוצא דני וולשי. היו לו שני אחים, אחד מהם, אריק נילסן, כיהן כמשנה לראש ממשלת קנדה בשנות השמונים. לאחר התיכון התגייס לחיל האוויר המלכותי של קנדה, ושימש כמקלען אוויר במשך שנה במהלך מלחמת העולם השנייה (אף שלא נשלח לשירות פעיל מחוץ לקנדה).

 קריירה  
שמאל|ממוזער|250px|צילום מסך של ג'ולי הגרטי ולזלי נילסן, אשר גילמו שתיים מהדמויות המרכזיות בסרט "טיסה נעימה". עבור נילסן, ההשתתפות בסרט זה היוותה נקודת מפנה חשובה בקריירה שלו.

את הקריירה שלו החל נילסן במשחק בסרטים שונים בתפקידים דרמטיים. מאז 1950 השתתף בכ-50 סרטים שונים. ב-1954 עבר להוליווד וחתם חוזה עם חברת ההפקה סרטי פרמאונט, וב-1956 השתתף בתפקיד ראשי בסרט "הטיסה לחלל" שזכה לביקורות חיוביות. במקביל שיחק בתפקידים בתוכניות טלוויזיה רבות.

את הפריצה שלו לעולם הקומדיה עשה בשנת 1980 בתפקיד משנה בסרט "טיסה נעימה", שבה גילם רופא שנמצא על מטוס שנוסעיו סובלים מהרעלת מזון. בעקבות הצלחת דמותו התבקש על ידי הבמאים להשתתף בקומדיית הטלוויזיה "מחלק משטרה", שבה גילם שוטר בשם פרנק דרבן. נילסן טרם ביסס את מעמדו כשחקן קומי, והמשיך להופיע בתפקידים דרמטיים משניים בסרטים. שש שנים לאחר הורדת הסדרה משידור, החליט הבמאי לעשות סרט באורך מלא בהשתתפות נילסן. הסרט, "האקדח מת מצחוק: מתוך תיקי מחלק משטרה!", שיצא בשנת 1988, סיפר על השוטר פרנק דרבן, שמנסה לסכל ניסיון התנקשות במלכת אנגליה אליזבת השנייה בעזרת שחקן בייסבול מהופנט (רג'י ג'קסון). הסרט זכה להצלחה גדולה, ונעשו לו שני סרטי המשך, "האקדח מת מצחוק ½2: מהפח אל הפחד" ב-1991, ו"האקדח מת מצחוק ⅓33: העלבון האחרון" ב-1994. לאחר סדרת סרטי "האקדח מת מצחוק", המשיך נילסן להופיע בסרטים בעלי מבנה קומי דומה, אך לא הצליח לשחזר את ההצלחה שלה זכו סרטיו הקודמים.

 חיים אישיים 
נילסן היה נשוי ארבע פעמים, למוניקה בויאר (1956-1950), אליסנדה אולמן (1973-1958), ברוקס אוליבר (1983-1981) וברברה ארל (מ-2001). היו לו שתי בנות מנישואיו השניים.

ב-28 בנובמבר 2010 נפטר נילסן כתוצאה מסיבוך של דלקת ריאות. בן 84 במותו.

 פילמוגרפיה חלקית 
2008 - Slap Shot 3: The Junior League
2008 - שיר הלל אמריקאי
2008 - סופרהירו
2007 - המוזיקה שבפנים
2006 - מת לצעוק 4
2003 - מת לצעוק 3
2002 - גברים עם מטאטא
2001 - הבלש מת מצחוק
2000 - החלל מת מצחוק
1998 - הנמלט מת מצחוק
1997 - המיליונר מת מצחוק
1996 - המרגל מת מצחוק
1995 - דרקולה: מת ואוהב את זה
1994 - האקדח מת מצחוק ⅓33: העלבון האחרון
1993 - Digger
1991 - All I Want for Christmas
1991 - האקדח מת מצחוק ½2: מהפח אל הפחד
1990 - Repossessed
1988 - האקדח מת מצחוק: מתוך תיקי מחלק משטרה!
1986 - אל תקרא לי לבן
1982 - מופע האימים
1981 - A Choice of Two
1980 - ליל הבכורה
1980 - טיסה נעימה
1987 - שאלה של שפיות
1972 - הרפתקה בפוסידון
1967 - רוזי!
1957 - תמי והרווק

 טלוויזיה 
 הנמלט (1964-1963)
 פייטון פלייס (1965)
 מ.א.ש - בפרק  (1973) - ההופעה הראשונה שלו בתפקיד קומי.
 קאנון (1975-1973)
 מחלק משטרה - (1982) כיכב וזכה במועמדות לפרס אמי לשחקן ראשי בסדרה קומית
Due South (1999-1994)

פרסים והוקרה

 קישורים חיצוניים 


 עינב שיף, השחקן לזלי נילסן הלך לעולמו, באתר וואלה, 29 בנובמבר 2010



קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה קנדים
קטגוריה:שחקני קולנוע וטלוויזיה אמריקאים
קטגוריה:קומיקאים אמריקאים
קטגוריה:אישים שהונצחו בשדרת הכוכבים של הוליווד: קולנוע
קטגוריה:אמריקאים ממוצא דני
קטגוריה:אמריקאים ממוצא ולשי
קטגוריה:קומיקאים קנדים
קטגוריה:מהגרים מקנדה לארצות הברית
קטגוריה:אמריקאים שנולדו ב-1926
קטגוריה:אמריקאים שנפטרו ב-2010